b'\n_START_ARTICLE_\nHors cat\xc3\xa9gorie\n_START_PARAGRAPH_\nHors cat\xc3\xa9gorie (dansk: udenfor kategori) er en klassificering af de h\xc3\xa5rdeste stigninger i franske cykell\xc3\xb8b, der spr\xc3\xa6nger kategoriseringsskalaen. Betegnelsen er navnlig kendt fra Tour de France og forkortes som regel HC. For at blive klassificeret som udenfor kategori skal et bjerg enten stige mere end 1.500\xc2\xa0h\xc3\xb8jdemeter eller 1.000\xc2\xa0h\xc3\xb8jdemeter med en gennemsnitsstigning p\xc3\xa5 mere end 6,5\xc2\xa0% ._NEWLINE_Der findes undtagelser, for eksempel er stigningen op til Luz Ardiden kun 870\xc2\xa0h\xc3\xb8jdemeter, og op til Port de Bal\xc3\xa8s er gennemsnittet p\xc3\xa5 stigningen "kun" 6,3\xc2\xa0%. Alligevel bliver begge klassificeret som HC. Det modsatte g\xc3\xa6lder for Port d\'Envalira, som trods sine 1685\xc2\xa0h\xc3\xb8jdemetre, er klassificeret som en 1.\xc2\xa0kategori. Grunden er en relativt lav gennemsnitsstigning. Derudover er det af betydning hvorn\xc3\xa5r p\xc3\xa5 etapen stigningen kommer, hvor h\xc3\xa5rde bakkerne f\xc3\xb8r p\xc3\xa5 etapen har v\xc3\xa6ret, og hvor t\xc3\xa6t afstanden er mellem de kategoriserede bjerge.'